cyanic-selkie/wikianc huggingface dataset:
Γιαν Βέλλενς ντε Κοκ
Λίγα είναι γνωστά για τη ζωή και την σταδιοδρομία του. Γεννήθηκε πιθανώς στο Λάιντεν της Ολλανδίας αλλά εγκαταστάθηκε στην Αμβέρσα. Το 1506 ο Γιαν καταγράφεται στα αρχεία της Συντεχνίας του Αγίου Λουκά στην Αμβέρσα ως μαθητευόμενος που ονομάζεται «Loduwyck». Δεν είναι σαφές σε ποια χρονιά έγινε Δάσκαλπς. Ο ντε Κοκ θα μπορούσε να είναι ο ίδιος με κάποιον αναφερόμενο ως «Γιαν φαν Λάιντεν» (Jan Van Leyen) που έγινε Δάσκαλος το 1503-1504. Στις 6 Αυγούστου 1502 ο ντε Κοκ νυμφεύτηκε την Κλάρα, κόρη του Πέτερ φαν Μπεερίνγκεν (Peter van Beeringen). Ο ντε Κοκ ήταν πιθανώς ταυτοσημος με τον «Jan de Cock» που εργάστηκε ως υπάλληλος του συνδικάτου «Onze-Lieve-Vrouw Lof» για το οποίο εκτέλεσε πολλές παραγγελίες τα επόμενα χρόνια. Το 1507 ο ντε Κοκ πληρώθηκε για τη ζωγραφική Αγγέλων και την αποκατάσταση του Αγίου Πνεύματος στον πίνακα για την Αγία Τράπεζα της συντεχνίας στον καθεδρικό ναό της Αμβέρσας. Αυτά τα έργα πιθανότατα χάθηκαν στο " beeldenstorm " του 1566. Το 1511 η συντεχνία πλήρωσε τον ντε Κοκ για το κόψιμο ενός ξύλου ως τελάρου για κάποιον πίνακα για χρήση στη λιτανεία που θα πραγματοποιούσε η συντεχνία. Αυτή είναι η μόνη ένδειξη ότι ο ντε Κοκ, στον οποίο έχουν αποδοθεί πολλοί πίνακες, ήταν πράγματι στην κοπή τέτοιων ξύλινων τελάρων.
Το 1520 ήταν πρύτανης της συντεχνίας του Αγίου Λουκά, μαζί με τον Γιόος φαν Κλέφε. Η καλλιτεχνική δραστηριότητα του Γιαν αποτέλεσε αντικείμενο σημαντικών αντιπαραθέσεων και δεν υπάρχει ούτε ένα έργο που να του αποδίδεται με βεβαιότητα. Οι αποδόσεις που έκανε ο Friedländer αργότερα απορρίφθηκαν από τους N. Beets και GJ Hoogewerff. Έχουν προταθεί νέες αποδόσεις από πολλούς άλλους συγγραφείς.
Ήταν πατέρας δύο γιων, οι οποίοι στη συνέχεια έγιναν εξαιρετικοί καλλιτέχνες. Ο Ματτάις Κοκ (1505–1548) ήταν διάσημος ζωγράφος τοπίων και ο αδερφός του Χιερόνυμους Κοκ (1518–1570) εκπαιδεύτηκε αρχικά ως ζωγράφος και τοπιογράφος πριν γίνει εκδότης και χαράκτης. Καθώς το τοπίο έπαιξε σημαντικό ρόλο στο έργο και των δύο γιων του, έχει συχνά υποστηριχθεί ότι το έργο του de Cock επικεντρώθηκε και σε αυτό το είδος. Τα έργα που αποδίδονται στον Γιαν εν γένειανήκουν στη λεγόμενη σχολή του Μανιερισμού της Αμβέρσας ενώ δείχνουν και την επιρροή του Ιερώνυμου Μπος.
Εξωτερικοί σύνδεσμοι
Κατηγορία:Φλαμανδοί ζωγράφοι
Super Cup ποδοσφαίρου ανδρών Κύπρου 2018
Ο αγώνας στην κανονική διάρκεια του ολοκληρώθηκε ισόπαλος 1-1. Δεν ακολούθησε παράταση αλλά απευθείας η διαδικασία των πέναλτι. Η ΑΕΚ κέρδισε με 4-1, όπως προνοούσε η προκήρυξη.
Ο αγώνας μεταδόθηκε τηλεοπτικά από τον Alpha.
Εξωτερικοί σύνδεσμοι
2018 Κατηγορία:Ποδόσφαιρο το 2018
Προστατεύοντας το έθνος από την είσοδο αλλοδαπών τρομοκρατών στις Ηνωμένες Πολιτείες
μικρογραφία|Ο [[Πρόεδρος των Ηνωμένων Πολιτειών|Πρόεδρος των ΗΠΑ Ντόναλντ Τραμπ υπογράφει την εντολή, πλαισιωμένος από τον Αντιπρόεδρο Μάικ Πενς (αριστερά) και τον Υπουργό Άμυνας Τζέιμς Μάτις (δεξιά)]] [[Αρχείο:Executive Order no. 13769 ban map.svg|μικρογραφία|Χάρτης των χωρών που πλήττονται από το εκτελεστικό διάταγμα
Λιβύη Ιράν Ιράκ Σομαλία Σουδάν Συρία Υεμένη]] Ο πρόεδρος των ΗΠΑ Ντόναλντ Τραμπ υπέγραψε ένα εκτελεστικό διάταγμα με τίτλο Προστατεύοντας το έθνος από την είσοδο αλλοδαπών τρομοκρατών στις Ηνωμένες Πολιτείες στις 27 Ιανουαρίου 2017. Περιορίζει ιδιαίτερα και τα ταξίδια και τη μετανάστευση προσώπων από αρκετές χώρες της Μέσης Ανατολής και της Αφρικής. Η εντολή αναστέλλει το Πρόγραμμα Εισδοχής Προσφύγων των ΗΠΑ (U.S. Refugee Admissions Program - USRAP) για 120 ημέρες καθώς και την είσοδο ανθρώπων από τη Λιβύη, το Ιράν, το Ιράκ, τη Σομαλία, το Σουδάν, τη Συρία και την Υεμένη, ανεξάρτητα από το καθεστώς βίζας ή μόνιμης κατοικίας τους για 90 ημέρες, με εξαιρέσεις ανά περίπτωση. Στις 28 Ιανουαρίου, περίπου 100–200 ταξιδιώτες κρατήθηκαν σε αεροδρόμια των ΗΠΑ λόγω της εντολής αυτής και εκατοντάδες εμποδίστηκαν από την επιβίβασή τους σε αεροσκάφη με κατεύθυνση τις ΗΠΑ.
Η εντολή προκάλεσε διεθνή κριτική, διαδηλώσεις στη Νέα Υόρκη στο Διεθνές αεροδρόμιο Τζ. Φ. Κέννεντυ και σε άλλα αεροδρόμια των ΗΠΑ, από κόσμο που έδωσε σημασία ότι οι επτά χώρες που έγιναν στόχος της εντολής είχαν πλειονότητα Μουσουλμανικών πληθυσμών. Η κυβέρνηση απάντησε στην κριτική δηλώνοντας ότι η εντολή στοχεύει «χώρες επιρρεπείς στην τρομοκρατία» και όχι μουσουλμανικές, συγκεκριμένα, χώρες. Η Αμερικανική Ένωση Πολιτικών Ελευθεριών (American Civil Liberties Union ACLU) κατέθεσε μήνυση που επιδιώκει να εμποδίσει την υλοποίηση της εντολής.
Το ομοσπονδιακό δικαστήριο στη Νέα Υόρκη ανέστειλε προσωρινά μέρη της εντολής στις 28 Ιανουαρίου, αλλά το δικαστήριο δεν έχει αποφάνθηκε ούτε για να επιτρέψει την είσοδο στη χώρα των επηρεαζόμενων ατόμων ούτε για τη συνταγματικότητα της εντολής. Στις 29 Ιανουαρίου, άλλο ομοσπονδιακό δικαστήριο στη Βοστόνη προσωρινά απέκλεισε την κράτηση των επηρεαζόμενων ανθρώπων «που, χωρίς το εκτελεστικό διάταγμα, θα ήταν νόμιμα εξουσιοδοτημένοι να εισέλθουν στις Ηνωμένες Πολιτείες.» Αυτή η δικαστική απόφαση αποκαθιστά τη δυνατότητα για νόμιμους μετανάστες από τις επτά επηρεαζόμενες χώρες να εισέλθουν στις ΗΠΑ.
Αναφορές
Κατηγορία:Ηνωμένες Πολιτείες Αμερικής
Γκίζελα της Ουγγαρίας
Βιογραφία
Ήταν η μόνη κόρη του Ερρίκου Β΄ δούκα της Βαυαρίας και της Γκιζέλας των Παλαιών Γουέλφων, κόρης του Κορράδου Α΄ βασιλιά της Βουργουνδίας. Η Γκίζελα μεγάλωσε με πολύ ευσέβεια, πιθανότατα με τον Βόλφγκανγκ επίσκοπο του Ρέγκενσμπουργκ ως διδάσκαλό της. Παντρεύτηκε τον Στέφανο Α΄ της Ουγγαρίας το 996 ως μέρος της πολιτικής της Ουγγαρίας να ανοίξει στη Δύση. Το ζευγάρι είχε έναν γιο, τον Άγιο Εμέρικ, ο οποίος απεβίωσε στις 2 Σεπτεμβρίου 1031, ενώ κυνηγούσε αγριόχοιρους. Ο γάμος του Στεφάνου Α΄ και της Γκιζέλας σηματοδότησαν μία καμπή στην ιστορία της Ουγγαρίας.
Η βασίλισσα Γκίζελα διαδραμάτισε θεμελιώδη ρόλο στη διάδοση της χριστιανικής πίστης και του δυτικού πολιτισμού στην Ουγγαρία.
Όταν ο Έντμουντ ο Σιδηρόπλευρος της Αγγλίας απεβίωσε, τον διαδέχθηκε ο Κνούτος. Οι δύο γιοι τού Εδμόνδου στάλθηκαν στο εξωτερικό και κατέληξαν υπό την προστασία του Στεφάνου Α΄ της Ουγγαρίας. Ήταν δίδυμοι· από αυτούς ο Έντγκαρ Έθελινγκ απεβίωσε νέος, αλλά ο Εδουάρδος ο Εξόριστος ανατράφηκε ως προστευόμενος της βασίλισσας Γκιζέλας, και εθεωρείτο σε αυτή την ξένη Αυλή ως διάδοχος του Αγγλοσαξονικού θρόνου.
Ο Στέφανος Α΄ απεβίωσε το 1038. Το 1046 η Γκίζελα, οι ακόλουθοί της, καθώς και πολλοί από τους Βαυαρούς έποικους έφυγαν από την Ουγγαρία, για να επιστρέψουν στη Βαυαρία. Εκεί η Γκίζελα προσχώρησε στη μονή Nήντερμπουργκ στο Πάσσαου και έγινε η ηγουμένη.
Έζησε στη μονή του Nήντερμπουργκ στο Pάσσαου, όπου απεβίωσε.
Αγιοποίηση
Η οσιοποίηση της Γκιζέλας επιχειρήθηκε τον 18ο αιώνα, αλλά απέτυχε. Αγιοποιήθηκε το 1975. Οι μνήμη της τιμάται στις 7 Μαΐου και στις 1 Φεβρουαρίου.
Η Γκίζελα και ο σύζυγός της δεν τάφηκαν μαζί. Στις 4 Μαΐου 1996 διατηρήθηκε το λείψανο του δεξιού χεριού του Στεφάνου Α΄, και επανήλθε μαζί με ένα οστό που ελήφθη από τον βραχίονα της Γκιζέλας. Και τα δύο λείψανα τώρα προστατεύονται με ασφάλεια σε γυάλινες και χρυσές θήκες και εκτίθενται στη βασιλική της δυτικής Ουγγρικής πόλης Βεσπρέμ, όπου κάποτε ζούσε η Γκίζελα.
Ο τάφος της είναι γνωστός και θεωρείται ιερός τόπος. Ο "σταυρός της Γκιζέλας" ανατέθηκε από τη βασίλισσα Γκίζελα για τον τάφο της μητέρας της, η οποία είχε αποβιώσει το 1006 και τάφηκε στο Νήντερμυνστερ στο Ρέγκενσμπουργκ.
Η Ευλογημένη Γκίζελα απεικονίζεται σε ένα λευκό μαρμάρινο πλαίσιο από τον Ούγγρο καλλιτέχνη Σαντόρ Κις στον τοίχο του παρεκκλησίου της Κυρίας Ημών - βασίλισσα της Ουγγαρίας στη βασιλική του Αγίου Πέτρου στη Ρώμη.
Οικογένεια
Παντρεύτηκε το 996 τον Στέφανο Α΄ των Άρπαντ μεγάλο πρίγκιπα, μετά βασιλιά, της Ουγγαρίας και είχε τέκνο:
Πηγές
Κατηγορία:Ούγγροι γερμανικής καταγωγής Κατηγορία:Ούγγροι ευγενείς του Μεσαίωνα Κατηγορία:Βασίλισσες της Ουγγαρίας (σύζυγοι βασιλέων)
Ξενοφών Άκογλου
Ο Ξενοφών Άκογλου ή Άκογλους (Σαμψούντα, 1895 – Αθήνα, 1 Δεκεμβρίου 1961) ήταν Έλληνας λογοτέχνης, λαογράφος και στρατιωτικός, γνωστός και υπό το καλλιτεχνικό ψευδώνυμο Ξένος Ξενίτας.
Βιογραφία
Γεννήθηκε το 1895 στην Σαμψούντα του Πόντου και ήταν γιος του Κοσμά Άκογλου και της Αφροδίτης Γρηγοριάδη. Πέρασε τα πρώτα του παιδικά χρόνια στην γενέτειρα της μητέρας του, Ορντού, όπου και έμαθε τα πρώτα γράμματα. Αργότερα επέστρεψε στη Σαμψούντα όπου ολοκλήρωσε τις εγκύκλιες σπουδές του αποφοιτώντας από το τοπικό γυμνάσιο. Το 1915 ήρθε στην Ελλάδα και τον επόμενο χρόνο κατετάγη στα στρατεύματα της κυβέρνησης Εθνικής Αμύνης που έδρευε στη Θεσσαλονίκη, λαμβάνοντας μέρος στη μάχη του Σκρα όπου τραυματίστηκε. Μετά τη λήξη του Α΄ Παγκοσμίου Πολέμου υπηρέτησε τη στρατιωτική του θητεία ως έφεδρος ανθυπολοχαγός ενώ συμμετείχε στη Μικρασιατική εκστρατεία. Αργότερα μονιμοποιήθηκε στις ένοπλες δυνάμεις από τις οποίες αποστρατεύτηκε το 1935 με το βαθμό του ταγματάρχη. Επανήλθε προσωρινά στο στράτευμα κατά τη διάρκεια του ελληνοϊταλικού πολέμου.
Αν και είχε εκδηλώσει από νεαρή ηλικία το ενδιαφέρον του για τη λαογραφία της ιδιαίτερης πατρίδας του, δημοσίευσε τα πρώτα γραπτά του μετά την αποστράτευσή του, κατά τα τέλη της δεκαετίας του 1930. Συγκεκριμένα εξέδωσε το 1939 τον πρώτο τόμο του έργου του «Λαογραφικά Κοτυώρων» και το επόμενο έτος τα «Ηθογραφικά διηγήματα». Κατά τη διάρκεια του πολέμου της Αλβανίας συνεργάστηκε με το περιοδικό Νεοελληνικά Γράμματα ως ανταποκριτής ενώ κατά την περίοδο της Κατοχής ανέλαβε τη διεύθυνση του λαογραφικού περιοδικού Χρονικά του Πόντου.
Το 1945 εξέδωσε το βιβλίο «Το θαύμα της Αλβανίας απ’ τη σκοπιά της ΙΙΙ Μεραρχίας», το οποίο βασίστηκε στις ανταποκρίσεις του από το μέτωπο κατά τη διάρκεια του πολέμου και το 1949 εκδόθηκε το γραμμένο στην ποντιακή διάλεκτο ιστορικό δράμα του με τίτλο «Ο Ακρίτας». Τα επόμενα χρόνια συνεργάστηκε με περιοδικά όπως τα Μικρασιατικά Χρονικά, η Ποντιακή Εστία, το Αρχείον Πόντου κλπ καθώς και με την εφημερίδα Προσφυγικός Κόσμος.
Απεβίωσε στην Αθήνα την 1η Δεκεμβρίου του 1961. Τρία χρόνια μετά το θάνατό του εκδόθηκε ο δεύτερος τόμος των «Λαογραφικών Κοτυώρων».
Παραπομπές
Κατηγορία:Έλληνες λαογράφοι Κατηγορία:Έλληνες λογοτέχνες Κατηγορία:Έλληνες αξιωματικοί του Στρατού Ξηράς Κατηγορία:Ποντιακός Ελληνισμός
Bomberman Ultra
Το Bomberman Ultra είναι βιντεοπαιχνίδι παζλ λαβύρινθου για το PlayStation 3. Αναπτύχθηκε και κυκλοφόρησε σε ψηφιακή μορφή στο PlayStation Network (PSN) από την Hudson Entertainment στις 11 Ιουνίου του 2009. Είναι το τρίτο παιχνίδι της σειράς Bomberman που διατίθεται μόνο ψηφιακά, μετά τα Bomberman Live για το Xbox 360 (Xbox Live Arcade) και το Bomberman Blast για το Wii (WiiWare). Το παιχνίδι υποστηρίζει μέχρι και οκτώ παίκτες ταυτόχρονα μέσω διαδικτυακού ή τοπικού multiplayer. Ένα από τα χαρακτηριστικά του Bomberman Ultra είναι η δυνατότητα παραμετροποίησης του χαρακτήρα που ελέγχει ο παίκτης. Όσο εξελίσσεται το παιχνίδι, ξεκλειδώνονται περισσότερα ρούχα και αξεσουάρ ανεβάζοντας τον αριθμό των πιθανών συνδυασμών στις 150.000.
Τρόπος παιχνιδιού
μικρογραφία|αριστερά|Σκηνή του παιχνιδιού. Όπως και στους υπόλοιπους τίτλους της σειράς Bomberman, έτσι και στο Ultra ο παίκτης βρίσκεται αντιμέτωπος μέχρι και με επτά αντιπάλους. Τα 14 διαθέσιμα επίπεδα είναι ειδικά διαμορφωμένοι λαβύρινθοι, στους οποίους οι bombermen πρέπει να παγιδεύσουν ο ένας τον άλλο με στρατηγικά τοποθετημένες βόμβες. Κατά τη διάρκεια της μάχης, εμφανίζονται σε τυχαία σημεία διάφορα power ups τα οποία δίνουν πλεονεκτήματα στους κατόχους τους, όπως έξτρα ταχύτητα, μεγαλύτερες εκρήξεις και άλλα. Νικητής της παρτίδας αναδεικνύεται ο τελευταίος επιζών.
Υποδοχή
Το Bomberman Ultra έχει σκορ 81% στο Metacritic ενώ παίρνει 4.5 αστέρια στα 5 από τους χρήστες του PlayStation Network. To IGN το βαθμολόγησε με 8/10 υπογραμμίζοντας πως "Είναι μία πολύ καλή ευκαιρία για τα χρήματα που κοστίζει. Πρόκειται για ένα download για το οποίο οι φίλοι του Bomberman καλά θα κάνουν να εξοικονομήσουν χώρο".
Παραπομπές
Κατηγορία:Bomberman Κατηγορία:Βιντεοπαιχνίδια του 2009 Κατηγορία:Αποκλειστικότητες του PlayStation 3 Κατηγορία:Βιντεοπαιχνίδια λαβύρινθου Κατηγορία:Βιντεοπαιχνίδια παζλ Κατηγορία:Βιντεοπαιχνίδια της Hudson Soft Κατηγορία:Βιντεοπαιχνίδια πολλαπλών παικτών
Ναύσταθμος Ακσάζ
Ιστορία
Για να ανταποκριθεί στις απαιτήσεις μιας ισχυρής παρουσίας του Τουρκικού Ναυτικού στη Μεσόγειο και το Αιγαίο, άρχισε εκτενής σχεδιασμός στα τέλη της δεκαετίας του 1960 για την αναζήτηση της θέσης μιας ναυτικής βάσης. Η επιλεγμένη περιοχή ήταν ο κόλπος Καράαγατς στο Ακσάζ, 13χλμ. ανατολικά της Μαρμαρίδας στην επαρχία Μούγλων. Ο τόπος αναφέρθηκε από τον Πίρι Ρέις στα οθωμανικά ιστορικά έγγραφα ως το καταλληλότερο φυσικό λιμάνι ικανό να φιλοξενήσει μεγάλο ναυτικό στόλο. Η κατασκευή της ναυτικής βάσης ξεκίνησε το 1983. Με την ολοκλήρωση της υποδομής το 1992, άρχισαν να κινούνται μονάδες και πλοία του ναυτικού. Η βάση έφθασε στο τελικό της στάδιο το 2000. Η ναυτική βάση Ακσάζ είναι σήμερα μια σύγχρονη εγκατάσταση, η οποία προτιμάται και από ναυτικά άλλων χωρών για εφοδιαστική υποστήριξη.
Ειδικές Δυνάμεις
Στον ναύσταθμο Ακσάζ υπάρχει επίσης έδρα των υποθαλάσσιων ειδικών δυνάμεων άμυνας και επίθεσης (SAS - SAT)
Αναφορές
Ακσάζ Κατηγορία:Επαρχία Μούγλων
Μια προσωπική υπόθεση
Το Μια προσωπική υπόθεση (ιαπωνικά: 個人的な体験, λατινισμός Χέπμπορν: Kojinteki na taiken, κυριολεκτική σημασία: «Μια προσωπική εμπειρία») είναι ημιαυτοβιογραφικό μυθιστόρημα του 1964 από τον Ιάπωνα συγγραφέα Κενζαμπούρο Όε. Το μυθιστόρημα αφηγείται την ιστορία ενός νεαρού πατέρα, ο οποίος προσπαθεί να αποδεχτεί το γεγονός ότι ο νεογέννητος γιος του είναι πνευματικά ανάπηρος.
Πλοκή
Το βιβλίο αφηγείται την ιστορία του Μπερντ, ενός 27χρονου Ιάπωνα, ο οποίος στην αρχή του βιβλίου αναρωτιέται για ένα υποθετικό ταξίδι στην Αφρική, που αποτελεί επαναλαμβανόμενο θέμα στο μυαλό του σε όλη τη διάρκεια της ιστορίας. Μετά από λίγη ονειροπόληση για το ταξίδι του και έναν καβγά με μερικούς ντόπιους τραμπούκους, ο Μπερντ λαμβάνει μια κλήση από τον γιατρό του μαιευτηρίου σχετικά με το νεογέννητο παιδί του, στην οποία τον καλεί να μιλήσουν αυτοπροσώπως. Κατά τη συνάντησή του με τον γιατρό, ο Μπερντ μαθαίνει ότι ο γιος του έχει γεννηθεί με εγκεφαλική κήλη, αν και το γεγονός εξακολουθεί να είναι άγνωστο στη γυναίκα του.
Ο Μπερντ ενοχλείται από την αποκάλυψη και λυπάται που πρέπει να ενημερώσει τους συγγενείς της συζύγου του για τα γεγονότα που αφορούν την κατάσταση του παιδιού, το οποίο δεν αναμένεται να επιβιώσει για πολύ. Λίγο αργότερα, ο Μπερντ συναντά μια πρώην κοπέλα του, την Χιμίκο, η οποία, μετά την αυτοκτονία του συζύγου της, έχει γίνει σεξουαλικά παρεκκλίνουσα και εκκεντρική. Μετά από μια σύντομη φιλοσοφική συζήτηση, οι δυο τους μεθάνε και ο Μπερντ κοιμάται στο σπίτι της Χιμίκο, για να ξυπνήσει το πρωί με έντονο χανγκόβερ μετά το ουίσκι που είχε πιει την προηγούμενη μέρα. Αφού κάνει εμετό, ετοιμάζεται να πάει στη δουλειά του. Ο Μπερντ εργάζεται ως καθηγητής σε σχολείο, όπου διδάσκει αγγλική λογοτεχνία. Ενώ διδάσκει, ο Μπερντ ξαφνικά νιώθει έντονη ναυτία και κάνει εμετό μέσα στην τάξη κατά τη διάρκεια του μαθήματος. Οι φοιτητές αποδοκιμάζουν τη συμπεριφορά του Μπερντ, ισχυριζόμενοι ότι είναι μεθυσμένος και πρέπει να απολυθεί από τη δουλειά του. Ο Μπερντ ανησυχεί ότι όντως μπορεί να χάσει τη δουλειά του.
Μετά από αυτή τη δοκιμασία, ο Μπερντ επιστρέφει στο νοσοκομείο, σίγουρος ότι το παιδί του πρέπει πλέον να έχει πεθάνει. Όταν ρωτά μια νοσοκόμα για το μωρό, εκπλήσσεται μαθαίνοντας ότι το παιδί του είναι ακόμα ζωντανό και ότι, αν επιβιώσει μετά από λίγες μέρες, αναμένεται να υποβληθεί σε χειρουργική επέμβαση εγκεφάλου, παρόλο που οι προοπτικές να γίνει ένα υγιές παιδί είναι ανύπαρκτες. Ο Μπερντ αναστατώνεται από αυτό το γεγονός και επιθυμεί το παιδί να πεθάνει το συντομότερο δυνατό, για να μην έχει την ευθύνη του μωρού που θα καταστρέψει τη ζωή του και τις προοπτικές του να ταξιδέψει μόνος του στην Αφρική. Η εσωτερική ψυχολογική πάλη που περνάει τον κάνει να νιώθει φόβο, θυμό και ντροπή, τόσο προς το μωρό όσο και προς τον εαυτό του.
Λίγο αργότερα, ο Μπερντ πηγαίνει στο σπίτι της Χιμίκο, για να κάνουν έρωτα. Ωστόσο, στοιχειωμένος από τη δοκιμασία του ετοιμοθάνατου παιδιού του, ο Μπερντ δεν μπορεί να επιτύχει στύση όταν η Χιμίκο λέει τις λέξεις "εγκυμοσύνη" και "μήτρα". Όταν επιστρέφει στο νοσοκομείο, ο Μπερντ αναγκάζεται να πει ψέματα στη σύζυγό του σχετικά με την κατάσταση του μωρού, υποστηρίζοντας ότι μια άγνωστη ανεπάρκεια κάνει το μωρό να υποφέρει. Δεν παραδέχεται ότι περιμένει τον θάνατο του μωρού.
Επιστρέφοντας στη δουλειά του στο σχολείο, ο Μπερντ συναντά έναν από τους μαθητές, που θέλει να ισχυριστεί ότι το περιστατικό του εμετού την προηγούμενη μέρα προκλήθηκε από τροφική δηλητηρίαση και όχι από χανγκόβερ, προκειμένου να μην απολυθεί ο Μπερντ. Ο Μπερντ εκτιμά αυτή την προσφορά, αλλά αποφασίζει να πει την αλήθεια στους ανωτέρους του σχετικά με το περιστατικό. Μετά τη συνάντηση με τον προϊστάμενό του, ο Μπερντ χάνει τη δουλειά του και συνειδητοποιεί ότι τώρα δεν έχει καμία προοπτική να ταξιδέψει ποτέ στην Αφρική, ενώ ανησυχεί για το κόστος του νοσοκομείου και για την οικονομική του κατάσταση.
Μεταφράσεις
Το Μια προσωπική υπόθεση μεταφράστηκε στα αγγλικά από τον Τζον Νέιθαν και εκδόθηκε από τις εκδόσεις Grove Press το 1968. Στα ελληνικά, το μυθιστόρημα μεταφράστηκε από τον Ερρίκο Μπαρτζινόπουλο και κυκλοφόρησε το 1994 από τις Εκδόσεις Καστανιώτη.
Εξωτερικοί σύνδεσμοι
Κατηγορία:Ιαπωνικά μυθιστορήματα
Σεϊτάν Λιμάνια
Τοποθεσία
Τα Σεϊτάν Λιμάνια στη βορειοανατολική περιοχή του Ακρωτηρίου, λίγο μετά το χωριό Χορδάκι, απέχουν περίπου 20 χιλιόμετρα από το κέντρο των Χανίων.
Πηγές
Κατηγορία:Γεωγραφία της Κρήτης Κατηγορία:Χανιά Κατηγορία:Παραλίες της Ελλάδας
Χάνι αλ Μούλκι
Ο Χάνι αλ Μούλκι (Hani Al-Mulki, επίσης γνωστός ως Χάνι Mulki, هاني الملقي  Hāni Al-Mulki, 15 Οκτωβρίου 1951-), είναι πολιτικός, που υπηρέτησε ως  πρωθυπουργός της Ιορδανίας, ήδη υπηρεσιακός πρωθυπουργός μεταξύ 29 Μαΐου 2016 και 25 Σεπτεμβρίου 2016, μέχρι την ολοκλήρωση των γενικών εκλογών του 2016. Προηγουμένως υπηρέτησε σε αρκετές υπουργικές και διπλωματικές θέσεις και ήταν επικεφαλής Επίτροπος της Αρχής της Ειδικής Οικονομικής Ζώνης της Άκαμπα , πριν τον διορισμό του ως πρωθυπουργού από τον βασιλιά Αμπντάλα Β΄. Ο Μούλκι παραιτήθηκε από την πρωθυπουργία έπειτα από μαζικές διαδηλώσεις εναντίον της φορολογίας.
Διπλωματική σταδιοδρομία
Υπηρέτησε ως πρέσβης της Ιορδανίας στην Αίγυπτο και ως μόνιμος αντιπρόσωπος της Ιορδανίας στον Αραβικό Σύνδεσμο. Κατείχε διάφορες υπουργικές θέσεις, όπως εκείνες του υπουργού Υδάτινων Πόρων, Ενέργειας, Προμηθειών, Βιομηχανίας και Εξωτερικών.
Πρωθυπουργία
Στις 29 Μαΐου 2016 ο Μούλκι διορίστηκε ως πρωθυπουργός της Ιορδανίας, διαδεχόμενος τον Αμπντάλα Ενσούρ. Το υπουργικό του συμβούλιο ορκίστηκε την 1η Ιουνίου. Στον νέο πρωθυπουργό ανατέθηκε η εποπτεία των εκλογών που διεξήχθησαν πριν από το τέλος του έτους.
Μετά τις βουλευτικές εκλογές του 2016 έγινε ανασχηματισμός της κυβέρνησης και συστάθηκαν τρία νέα χαρτοφυλάκια. Στην νέα κυβέρνηση 22 υπουργοί έμειναν ίδιοι και διορίστηκαν επτά νέοι υπουργοί.
Ο πρωθυπουργός παραιτήθηκε στις 4 Ιουνίου 2018 έπειτα από μαζικές διαδηλώσεις κατά των μέτρων λιτότητας που επέβαλε το ΔΝΤ στην κυβέρνηση, προκειμένου να αντιμετωπίσει το πρόβλημα με το δημόσιο χρέος.
Εξωτερικοί σύνδεσμοι
Κατηγορία:Πρωθυπουργοί της Ιορδανίας
Γιόσιπ Μπέλουσιτς
Το 1888, ο Μπέλουσσιτς εφηύρε το πρώτο ηλεκτρικό ταχύμετρο στην ιστορία. Η εφεύρεσή του ασφαλίστηκε με πατέντα από την Αυστροουγγαρία.
Ο Μπέλουσσιτς παρουσίασε την εφεύρεση το 1889 στο Exposition Universell στο Παρίσι. Αργότερα τη μετονόμασε στα ιταλικά με το όνομα 'Controllore Automatico per Vetture '. Το Παρίσι διοργάνωσε ένα διαγωνισμό, όπου συγκρίθηκαν περισσότερες από 120 πατέντες εφευρέσεων. Η πατέντα του Μπέλουσσιτς αναγνωρίστηκε ως η πιο αξιόπιστη τον Ιούνιο του 1890.
Βιβλιογραφία
Κατηγορία:Κροάτες εφευρέτες
Μητροπολιτικές Πόλεις της Ιταλίας
Δημιουργία
Ο αρχικός νόμος (1990) όριζε σαν πρώτες Μητροπολιτικές πόλεις το Μιλάνο, το Τορίνο, η Βενετία, η Γένοβα, η Μπολόνια, η Φλωρεντία, η Ρώμη, το Μπάρι, η Νάπολη και τα περίχωρα τους, οι Μητροπολιτικές πόλεις θα μπορούσαν να έχουν αυτόνομες διοικητικές δραστηριότητες. Αργότερα προστέθηκε στις αρχικές πόλεις το Ρήγιο στην Καλαβρία (2009). Οι Μητροπολιτικές περιοχές που ανακηρύχτηκαν μόνες τους αυτόνομες πόλεις ήταν το Κάλιαρι στη Σαρδηνία, η Μεσσήνη και το Παλέρμο στη Σικελία. Το Ιταλικό Κοινοβούλιο αναγνώρισε με νόμο τις 10 Μητροπολιτικές Πόλεις (3 Απριλίου 2014) εξαιρώντας τις αυτόνομες. Αργότερα προστέθηκαν τέσσερις νεότερες, σε λίγους μήνες τέθηκαν επίσημα σε λειτουργία (1 Ιανουαρίου 2015)
Διοίκηση
Μια Μητροπολιτική πόλη διαιρείται σε επιμέρους Δήμους ή Κοινότητες, διοικείται από έναν Μητροπολιτικό δήμαρχο, ένα μητροπολιτικό νομοθετικό σώμα και τα αντίστοιχα Συμβούλια και Συνέλευση. Ο Μητροπολιτικός δήμαρχος θεωρείται ως ο δήμαρχος της Μητροπολιτικής επαρχιακής πόλης. Οι δήμαρχοι και οι δημοτικοί σύμβουλοι κάθε δήμου είναι υποψήφιοι για το Μητροπολιτικό Συμβούλιο, επιλέγονται από καταλόγους ανάλογα με τη βαθμολογία τους. Ο αριθμός των συμβούλων κάθε Μητροπολιτικού Δήμου εξαρτάται από τον πληθυσμό, οι Δήμοι με πληθυσμό 3.000.000 κατοίκους εκλέγουν 24 Συμβούλους, οι μικρότεροι εκλέγουν 18 Συμβούλους, άλλοι Μητροπολιτικοί Δήμοι έχουν 14. Η Μητροπολιτική Ομοσπονδία ορίζεται από τους δημάρχους των 14 Δήμων.
Εξωτερικοί σύνδεσμοι
Κατηγορία:Διοικητική διαίρεση της Ιταλίας Κατηγορία:Κρατικές υποδιαιρέσεις της Ευρώπης
Σαιν-Καντέν-λε-Σαρντονέ
Το Σαιν-Καντέν-λε-Σαρντονέ (γαλλικά: Saint-Quentin-les-Chardonnets) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Παραπομπές
Κατηγορία:Κοινότητες της Ορν
Σάρολτ
Η Σάρολτ (π. 950 - π. 1008) από τον Οίκο των Γκιούλα ήταν κόρη του Ούγγρου διοικητή της Τρανσυλβανίας και με τον γάμο της έγινε μεγάλη πριγκίπισσα των Ούγγρων.
Βιογραφία
Ήταν κόρη του Γκιούλα Β΄, Ούγγρου διοικητή της Τρανσυλβανίας. Αυτός βαπτίστηκε στην Κωνσταντινούπολη ως Στέφανος και έγινε εκεί πατρίκιος. Η Σάρολτ πιθανότατα εκπαιδεύτηκε στην Ανατολική Ορθόδοξη πίστη, ενώ ο γιος της έγινε Ρωμαιοκαθολικός. Ήταν παντρεμένη με τη Γκέζα (γιο του Τάκσονυ μεγάλου πρίγκιπα των Ούγγρων), ο οποίος διαδέχθηκε τον πατέρα του πριν από το 972.
Η Σάρολτ άσκησε ισχυρή επιρροή στον άνδρα της, έτσι επηρέασε τη διακυβέρνησή του. Την παρακολουθούσαν με καχυποψία καθολικοί ιεραπόστολοι. Τα χρονικά την κατηγόρησαν ότι έπινε συνέχεια και ακόμη ότι διέπραξε ανθρωποκτονία.
Μετά το τέλος τού συζύγου της το 997, ένας από τους μακρινούς εξαδέλφους του, ο Κοπάνυ, διακήρυξε την αξίωσή του για την ηγεσία των Μαγιάρων εναντίον του γιου της Στεφάνου και ήθελε να παντρευτεί τη Σάρολτ, αναφερόμενος στην ουγγρική παράδοση. Ο Kοπάνυ ωστόσο ηττήθηκε και λίγο μετά ο γιος τής Σάρολτ στέφθηκε ως ο πρώτος βασιλιάς της Ουγγαρίας.
Οικογένεια
Νυμφεύτηκε τον Γκέζα των Άρπαντ μεγάλο πρίγκιπα των Ούγγρων (π. 945-997) και είχε τέκνα:
Βιβλιογραφικές αναφορές
Κατηγορία:Βασίλισσες της Ουγγαρίας (σύζυγοι βασιλέων) Κατηγορία:Οίκος των Άρπαντ
Ψηφιακός σταθμός επεξεργασίας ήχου
Ένας Ψηφιακός Σταθμός Επεξεργασίας Ήχου (DAW) είναι μία ηλεκτρονική συσκευή η εφαρμογή υπολογιστή που χρησιμοποιείται για Ηχογράφηση, επεξεργασία και παραγωγή αρχείων ήχου. Υπάρχει μια μεγάλη ποικιλία στον τρόπο χρήσης τους απο ένα πρόγραμμα που τρέχει σε ένα λάπτοπ ή μία αυτόνομη ενσωματωμένη μονάδα, μπορει να φτάσει να είναι ένα ιδιαίτερα πολύπλοκη διαρρύθμιση που αποτελείται απο πολλα εξαρτήματα τα οποία ελέγχονται απο έναν κεντρικό υπολογιστή. Ασχέτως διαρρυθμίσεως τα DAW έχουν μία κεντρική επιφάνεια διεπαφής που επιτρέπει στον χρήστη να αλλάξει και να μιξάρει πολλαπλές ηχογραφήσεις και κανάλια ήχου σε ένα τελικό παραχθέν κομμάτι.
Τα DAW χρησιμοποιούνται για την παραγωγή και την ηχογράφηση μουσικής, τραγουδιών, ομιλίας, ραδιοφωνικών μεταδόσεων, τηλεοπτικων εκπομπών, soundtrack, podcast, ηχητικών εφέ καθώς και σε κάθε άλλη περίπτωση οπου απαιτείται περίπλοκος ήχος.
Ιστορία
Πρώιμες προσπάθειες δημιουργίας τους τις δεκαετίες 70 και 80 αντιμετώπησαν πολλούς περιορισμούς λόγω των τιμών και των υπερβολικά αργών ταχυτήτων των τότε δίσκων.
Μέχρι το τέλος της [δεκαετία_1980|δεκαετίας του 80]], αρκετοί υπολογιστές που απευθύνονταν στο ευρύ κοινό όπως ο MSX (Yamaha CX5M), Apple Macintosh, Atari ST και ο Commodore Amiga ξεκίνησαν να έχουν αρκετή ισχύ ωστε να μπορούν να ανταπεξέλθουν για επεξεργασία ήχου. Οι ηχολήπτες χρησιμοποιούσαν το Soundedit της Macromedia, με το Replay Professional της Microdeal και τα "Sound Tools" και "Sound Designer" της Digidesign για να επεξεργαστούν δείγματα ήχου για samplers όπως ο E-mu Emulator II και ο Akai S900. Σύντομα ο κόσμος ξεκίνησε να χρησιμοποιεί αυτά τα εργαλεία για απλή δικάναλη επεξεργασία ήχου και mastering.
To 1989, η Sonic Solutions έκανε την έκδοση του πρώτου επαγγελματικού για τότε (48 kHz στα 24 bit) μή σειριακού συστήματος επεξεργασίας ήχου σε δίσκο. Το Sonic System του Macintosh IIfx, βασισμένο σε έρευνες των Sprocket Systems του George Lucas, συμπεριλάμβανε ολοκληρωμένο CD premastering, με ενσωματωμένο έλγεχο του βιομηχανικού στάνταρ της Sony, U-matic ψηφιακού επεξεργαστή ήχου σε κασσέτα.
Το 1994, μιά εταιρεία στην καλιφόρνια η OSC έφτιαξε μία εφαρμογή εγγραφής και επεξεργασίας τετρακάναλου ήχου που λεγόταν DECK και έτρεχε σε hardware της Digidesign, η οποία χρησιμοποιήθηκε στην παραγωγή του The Residents' "Freakshow" [LP].
Πολλά μεγάλα στούντιο ηχογραφήσεων "γύρισαν" σε ψηφιακά όταν η Digidesign έβγαλε το Pro Tools, σχεδιασμένο να ακολουθεί τις παραδοσιακές μεθόδους και ροή σήματος των αναλογικών συστημάτων ηχογράφησης. Εκείνη την εποχή τα περισσότερα DAW ήταν για Apple Mac (π.χ., Pro Tools, Studer Dyaxis, Sonic Solutions). Γύρω στο 1992, τα πρώτα DAW για Windows ξεκίνησαν να βγαίνου απο εταιρίες όπως η Innovative Quality Software (IQS) (πλέον λέγεται SAWStudio), Soundscape Digital Technology, SADiE, Echo Digital Audio, και Spectral Synthesis. Όλα τα συστήματα της εποχής εκείνης χρησιμοποιούσαν εξειδικευμένο υλικό για τις διεργασίες ήχου.
Το 1993, Η Γερμανική εταιρεία Steinberg έβγαλε το Cubase Audio στον υπολογιστή Atari Falcon 030. Αυτή η έκδοση έφερε στον ψηφιακό επεξεργαστή σήματος DSP ενσωματωμένα εφφέ με οχτακάναλη ηχογράφηση και αναπαραγωγή ήχου χωρίς να κάνει αλλαγές στο υλικό. Το πρώτο σντιστοιχο Daw χωρις προσθήκη αλλαγές υλικού για Windows, βγήκε το 1993, και ήταν το Samplitude (που υπήρχε απο το 1992 ως επεξεργαστής ήχου για το Commodore Amiga).
Το 1996, η Steinberg έφερε το Cubase που μπορούσε να ηχογραφήσει και να αναπαράγει μέχρι και 32 κανάλια ψηφιακού ήχου σε Apple Macintosh χωρίς να χρειάζεται εξωτερικό υλικό DSP. Το Cubase όχι μόνο έφερε την παραδοσιακή διεπαφή για ηχογράφηση και επεξεργασία αλλά επίσεις χρησιμοποιώντας ψηφιακή τεχνολογία στούντιο VST, αναπαρηγαγε ολόκληρη την κονσόλα μίξης και όλα τα εφε που συνήθηζαν να χρησιμοπούν σε αναλογικά στούντιο. Αυτό έφερε την επανάσταση στον κόσμο των DAW σε χαρακτηρηστικά αλλά και σε τιμές και σύντομα το μιμήθηκαν τα περισσοτερα σύγχρονα DAW.
Ενσωματωμένα DAW
Ένα ενσωματωμένο DAW αποτελείται από Ψηφιακή επεξεργασία σήματος, Επιφάνεια χειρισμού ΗID, audio converter, και μέσω αποθήκευσης δεδομένων όλα σε μία συσκευή. Τα ενσωματωμένα DAW ήταν δημογιλή πρίν οι προσωπικοί υπολογιστές γίνουν αρκετά ισχυροί ωστε να τρέχουν λογισμικό DAW. Όσο αυξανόταν η ισχύς και έπεφτε η τιμή των προσωπικών υπολογιστών, η δημοτικότητα των ακριβών ενσωματωμένων συστημάτων έπεφτε.
Λογισμικό DAW
Ο ορισμός DAW μπορεί απλά να αναφερθεί στο λογισμικό απο μόνο του,όμως παραδοσιακά, ένα DAW σε υπολογιστή αποτελείται από τέσσερα βασικά εξαρτήματα: έναν υπολογιστή, μία κάρτα ήχου ή κάποια διεπαφή ήχου, ψηφιακό επεξεργαστή ήχου, και τέλος κάποια συσκευή εισαγωγής για την προσθήκη ή την διαμόρφωση δεδομένων. Με τον όρο συσκευή εισαγωγής εννοούμε κάτι απλό όπως ένα ποντίκι (σε περίπτωση που ηχογραφούμε εξωτερικά όργανα) η κάτι πιό σύνθετο όπως ένα πληκτρολόγιο MIDI keyboard ή αυτοματοποιημένη κονσόλα για την μίξη των εντάσεων των καναλιών.
Ο υπολογιστής δρα σαν host για την κάρτα ή την διεπαφή ήχου, ενώ το λογισμικό παρέχει την λειτουργικόυηυα και την διεπαφή χρήσης για την επεξεργασία του ήχου. Η κάρτα ή η εξωτερική διεπαφή ήχου τυπικά μετατρέπει αναλογικά σήματα ήχου σε ψηφιακή μορφή, και ψηφιακά σε αναλογικά όταν τα αναπαράγει, μπορεί επίσης και να βοηθάει σε περαιτέρω προεργασία του ήχου. Το λογισμικό ελέγχει όλα τα σχετικά εξαρτήματα του υλικού και παρέχει μία διεπαφή χρήστη που επιτρέπει την ηχογράφηση, την επεξεργασία και την αναπαραγωγή.
Τα DAW των υπολογιστών συνήθως έχουν εκτεταμένες ικανότητες ηχογράφησης, επεξεργασίας και αναπαραγωγής (κάποια έχουν ακόμη και χαρακτηριστηκά παραγωγής βίντεο). Για παράδειγμα, θεωρητικά μπορούν να παρέχουν σχεδόν άπειρο αριθμό καναλιών για ηχογράφηση (Πολυφωνία), καθώς και εικονικά συνθεσάιζερ και σάμπλερς για την ηχογράφηση μουσικής. Ένα DAW με σαμπλαρισμένο εξομοιωτή εγχόρδων της συμφωνικής ορχήστρας για παράδειγμα μπορεί να χρησιμοποιηθεί για να συντροφεύσει με "pads" ένα ποπ κομμάτι και κάποιά Daws για την εξολοκλήρου δημιουγία κομματιών σε κάποια είδη ηλεκτρονικής μουσικής. Τα DAW επίσης παρέχουν μια μεγάλη ποικιλία εφφέ, όπως είναι το reverb (αντήχηση), ωστε να ενισχύσουν ή να αλλάξουν τους ήχους εξολοκλήρου.
Απλότερα DAW σε smartphone, που λέγονται Mobile Audio Workstation (MAWs), χρησιμοποιούνται (για παράδειγμα) απο δημοσιογράφους για να ηχογραφούν και να επεξεργάζονται απ όπου βρίσκονται. Για beat making επίσης υπάρχoυν apps οπως το FL Studio Mobile to Caustic και το Bandlab στo Google Play kai sto IOS app Store.
Κοινές Λειτουργίες
Ως συστήματα λογισμικού τα DAW σχεδιάζονται με διάφορες διεπαφές χρήστη, όμως γενικά βασίζονται σε μιά μεταφορά πολυκάναλου μείκτη, κάνοντάς τα ευκολότερα για τους ηχολήπτες και τους μουσικούς που είναι ήδη εξοικειωμένοι με την παλιά τεχνολογία να χρησιμοποιήσουν καινούρια συστήματα. Γι αυτό το λόγο τα DAW των υπολογιστών τείνουν να έχουν κοινή διαρρύθμηση που περιλαμβάνει στοιχεία ελέγχου αναπαραγωγής όπως play, rewind, record κλπ, στοιχεία ελέγχου καναλιών και μείκτη καθώς και προβολή κυματομορφής. Τα μονοκάναλα DAW προβάλλουν μόνο ένα "track" (μονοφωνικήςή στερεοφωνικής μορφής). O όρος "track" (απο την ηχογράφηση σε ταινία/κασσέτα) χρησιμοποιείται ακόμη μέσα στα DAW στα αγγλικά, ακόμη κι άν δέν υπάρχουν "πραγματικά" κομμάτια ταινίας με τις ηχογραφήσεις ενώ στα ελληνικά αναφέρονται συνήθως ως κανάλια.
Πολυκάναλη ηχογράφηση τα καλά DAW υποστηρίζουν πολυκάναλες διαδικασίες. Όπως και στους μείκτες, κάθε κανάλι έχει στοιχεία εέγχου που επιτρέπουν στον χρήστη να ρυθμίσει την ολική ένταση του ήχου, έναν ισοσταθμιστή και εξισορρόπηση ήχου (pan) σε κάθε κανάλι. Σε ένα παραδοσιακό στούντιο ηχογράφησης εξοπλισμός που βρήσκεται σε rack συνδέεται στη διαδρομή του σήματος ωστε να προστεθεί αντήχηση συμπίεση κλπ όμως σε ένα DAW μπορεί να δρομολογηθεί μέσω λογισμικού ή και να χρησιμοποιηθούν audio plug-in (για παράδειγμα VST) για την επεξεργασία του ήχου του καναλιού.
Τα DAW μπορούν να κάνουν τα ίδια πράγματα με τα παλιά στούντιο ηχογράφησης σε ταινία και τα τελευταία χρόνια τα έχουν σχεδόν ολοκληρωτικά αντικαταστήσει. Τα σύγχρονα εξελιγμένα στούντιο ηχογραφήσων χρησιμοποιούν πολλά DAW και συχνά μουσικοί και ηχολήπτες ταξιδεύουν μαζί με ένα φορητό DAW σε λάπτοπ, όμως η διαλειτουργικότητα μεταξύ διαφορετικών DAW είναι περιορισμένη.
Ίσως το σημαντικότερο χαρακτηριστηκό ενός DAW που δέν παρέχεται σε μία αναλογική ηχογράφηση είναι η δυνατότητα αναίρεσης 'undo' μίας δράσης, χρησιμοποιώντας μιά εντολή παρόμοια με το κουμπί αναίρεσης στα προγράμματα επεξεργασίας κειμένου. Η αναίρεση βοηθάει στο να αποφεύγονται λάθη όπως η μόνιμη διαγραφη ή η αθέμιτη ηχογράφηση πάνω σε μία προηγούμενη ηχογράφηση. Όταν μία αθέμιτη αλλαγή εντοπιστεί η αναίρεση ,μπορεί να ξαναγυρίσει τα δεδομένα σε προηγούμενες καταστάσεις. Τα Cut, Copy, Paste, και Undo είναι γνώριμες και κοινές εντολές στους υπολογιστές και διατειθενται συνήθως στα DAW σε κάποια μορφή. Άλλες συχνές λειτουργίες περιλαμβάνουν την τροποποίηση διαφόρων παραγόντων που αφορούν έναν ήχο. Αυτοι περιλαμβάνουν την κυματομορφή (wave shape), το pitch, tempo, και τα φίλτρα.
Είναι πολύ συνηθισμένο τα DAW να εφαρμόζουν κάποιας μορφής αυτοματισμού, που πραγματοποιείται μέσω ""φακέλων αυτοματισμού"". Οι φάκελοι είναι οι αναπαραστάσεις των διαδικασιών ανά τον χρόνο και είναι διαδραστικά γραφήματα που μπορούν να σχεδιαστούν με δύο τρόπους, με τη μορφή τμημάτων οπου η τιμη αλλάζει μένει σταθερή και μετά παιρνει κάποια άλλη τιμή και πάει λέγοντας ή να έχουν τη μορφή καμπύλης που αλλάζει με σταθερό ή και μεταβαλλόμενο ρυθμό. Οι γραμμές και οι καμπύλες του γραφήματος ενώνονται ή αποτελούνται απο σημεία τα οποία μπορoύν να μεταβληθούν. Δημιουργώντας καί μεταβάλλωντας σημεία κατα μήκος του φακέλου, ο χρήστης μπορεί να ορίσει της παραμέτρους της εξαγωγής σε σχέση με τον χρόνο (π.χ. την ένταση ή την εξισορρόπηση). Η καμπύλη μπορεί να σχηματιστεί επίσης απο καταγραφή σε πραγματικό χρόνο όπου καταγράφονται οι "χειρονομίες" χρήστη που γίνονται σε επιφάνειες ελέγχου ή κοντρόλερς. Συνήθως όλες αυτές οι πληροφορίες μεταβιβάζοντια και αποθηκεύονται χρησιμοποιώντας το προτόκολλο MIDI.
Η καταγραφή, η επεξεργασία και η αναπαραγωγή MIDI είναι κάτι που συμπεριλαμβάνεται ολοένα και περισσότερο στ α σύγχρονα DAW, όπως και ο συγχρονισμός με άλλα λογισμικά. Ο έλεγχος MIDI είναι βασικό στοιχείο της ηλεκτρονικής μουσικής τόσο που ιστορικά χρησιμοποιούταν διάφορες συσκευές όπως sequencers ή προγράμματα όπως trackers παράλληλα με το DAW σε ένα στούντιο που σήμερα δέν είναι πλέον απαραίτητη η χρήση τους για τη δημιουργία ενός κομματιού. Η εξέλιξη του ελέγχου MIDI στα DAW είναι βασική στον έλεγχο των προεκτάσεων η plug-ins και την δυνατότητα ελέγχου του ίδιου εικονικού οργάνου η αναλογικού οργάνου απο διαφορετικά DAW πλέον πολλά DAW προσφέρουν δυνατότητες αυτόματης διόρθωσης όπως ο κβαντισμός ή αλλιώς quantize κάποια και σε πραγματικό χρόνο.
Plug-ins
Σήμερα υπάρχουν αμέτρητες προεκτάσεις plugin για λογισμικά DAW, κάθε μία με τις δικές της ξεχωριστές λειτουργίες, επεκτείνοντας σημαντικά την ποικιλία των διαθέσιμων ήχων και χειρισμών. Κάποιες απο τις λειτουργίες τους είναι τα ψηφιακά εφέ που μπορούν να τροποποιήσουν ένα σήμα προσθέτωντας παραμόρφωση,αντήχηση,ισοσταθμιστές,κομπρέσορες,ηχώ,εικονικούς ενισχυτές, λίμιτερ, φέηζερ και φλάντζερ. Καθένα απ αυτά έχει τον δικό του τρόπο να επιρεάζει τα ηχητικά κύμματα, την χροιά, το τονικό ύψος και την ταχύτητα αναπαραγωγής ενός απλού ήχου και να το μετατρέψει σε κάτι διαφορετικό. Για να επιτευχθεί ένας ακόμη πιο ιδιαίτερος ήχος στρώματα (layers) απο εφε ηκ και συνθεσάιζερ μπορούν να χρησιμοποιηθούν παράλληλα και πολλά DAW προσφέρουν ιδιαίτερα πολύπλοκη διαρρύθμηση στην δρομολόγηση του σήματος (routing)και όλα αυτά μπορούν να αυτοματοποιηθούν ωστε να μετατραπεί ο αυθεντικός ήχος ενος δείγματος για παράδειγμα σε κάτι το εντελώς διαφορετικό. Υπάρχουν διάφοροι τρόποι να δημιουργηθεί ένα plugin με προγράμματα όπως το δωρεάν Cabbage Studio παρέχουν την δυνατοτητα στον χρήστη να δημιουργήσει δικές του προεκτάσες σε μορφες VST (windows-linux) και AU(mac) ενώ υπάρχουν διάφορα εμπορικά plugins
Δωρεάν και ανοικτού κώδικα (FOSS)
Υπάρχουν διάφορες ελεύθερες εφαρμογές που μπορούν να αποτελέσουν ένα DAW, συνήθως σχεδιάζονται ωστε να μπορούν να τρέξουν σε διάφορα λειτουργικά και αναπτύσσονται αφιλοκερδώς.
Επίσης υπάρχει μια τάση να ανοίγουν τον κώδικα σε πρώην κλειστού κώδικα DAW, το Cakewalk είναι πλέον δωρεαν και ανοιχτού κώδικα οι παλιά εκδοση του Tracktion, T7 είναι δωρεάν και η μηχανή ήχου του είναι ανοικτού κώδικα. Πολλά plugins της TAL επίσης.
Δωρεάν λογισμικό κλειστού κώδικα
Υπάρχει δωρεάν λογισμικό με κλειστό για διάφορους λόγους κώδικα που σε κάποιο απ αύτο μπορεί να παρέχεται ο κώδικας για αντιγραφή αλλά όχι για τροποποίηση του ήδη υπάρχοντος project όπως π.χ. το εικονικό συνθεσάιζερ Synth1, ή να είναι εκδόσεις με μειωμένα χαρακτηριστηκά ενός μεγαλύτερου επι πληρωμής προγράμματος όπως είναι για παράδειγμα το vst Zebralette ή το Daw Pro Tools One, επίσης υπάρχουν freemium DAW ή δωρεάν με την αγορά κάποιου hardware όπως το Ableton Live lite που δωρίζεται με την αγορά πολλών πληκτρολογίων MIDI όμως έρχονται με περιορισμούς στον αριθμό καναλιών που μπορεί να χρησιμοποιηθεί.
Πηγές
Κατηγορία:Τεχνολογία ήχου
Πολ Αράιζιν
Ο Πολ Τζόζεφ Αράιζιν (Paul Joseph Arizin, 9 Απριλίου 1928 – 12 Δεκεμβρίου 2006) ήταν Αμερικανός καλαθοσφαιριστής, που αγωνιζόταν ως σμολ φόργουορντ. Σε όλη τη σταδιοδρομία του στο NBA ήταν μέλος των Φιλαδέλφεια Ουόριορς από το 1950 έως το 1962. Αποχώρησε με το τρίτο υψηλότερο σύνολο πόντων καριέρας (16.266 και μέσο όρο 22,8 πόντους) στην μέχρι τότε ιστορία του ΝΒΑ και συμπεριλήφθηκε στις ομάδες της 25ης, 50ης και 75ης επετείου του πρωταθλήματος.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Καλαθοσφαιριστές αμερικανικών συλλόγων Κατηγορία:Καλαθοσφαιριστές του NBA Κατηγορία:Καλαθοσφαιριστές Γκόλντεν Στέιτ Ουόριορς Κατηγορία:Καλαθοσφαιριστές All-Star Game (NBA) Κατηγορία:Εισαχθέντες στο Naismith Memorial Basketball Hall of Fame Κατηγορία:Σμολ φόργουορντ
Μπιλμπάο Μπασκέτ
Η Κλαμπ Μπασκέτ Μπιλμπάο Μπέρι (Club Basket Bilbao Berri SAD), κοινώς γνωστή ως Μπιλμπάο Μπασκέτ και ως RETAbet Basket Bilbao για λόγους χορηγίας, είναι ένας επαγγελματικός σύλλογος καλαθοσφαίρισης με έδρα το Μπιλμπάο της Ισπανίας. Οι εντός έδρας αγώνες της διεξάγονται στη Μπιλμπάο Αρένα.
Ιστορία
Η Μπιλμπάο πέρασε δέκα σεζόν στην κορυφαία κατηγορία του ισπανικού μπάσκετ και ήταν φιναλίστ του πρωταθλήματος τη σεζόν 2010-11, όπου έχασε στους τελικούς με 3-0 από τη Μπαρτσελόνα. Το 2012, η Μπιλμπάο έπαιξε στην Ευρωλίγκα, όπου αποκλείστηκε στους προημιτελικούς από την ΤΣΣΚΑ Μόσχας, η οποία κέρδισε τη σειρά με 3-1.
Η καλύτερη εποχή του συλλόγου ολοκληρώθηκε το 2013, όταν έχασε στον τελικό του Eurocup 2012-2013 στο Σαρλερουά από τη Λοκομοτίβ Κουμπάν.
Στις 17 Ιουλίου 2014, η ACB απέκλεισε τη Μπιλμπάο από τη Liga ACB, λόγω των οικονομικών προβλημάτων, αλλά στις 8 Αυγούστου η Ένωση αναγκάστηκε να αποσύρει τον αποκλεισμό και τελικά η Μπιλμπάο παρέμεινε στην κορυφαία κατηγορία.
Ο σύλλογος έπαιξε τέσσερις ακόμα σεζόν στη Liga ACB μέχρι την υποβιβασμό της στις 13 Μαΐου 2018, αφού έχασε από τη Μπασκόνια στο βάσκικο ντέρμπι με 74-78.
Ονοματοδοσίες χορηγών
Η Μπιλμπάο έχει πολλές ονοματοδοσίες κατά τη διάρκεια των ετών λόγω των χορηγών της:
Ατομικά βραβεία
Πρώτη ομάδα All-ACB
MVP EuroCup
Πρώτη ομάδα EuroCup
Δεύτερη ομάδα EuroCup
Προπονητής της χρονιάς EuroCup
Βαβυλώνα η Μεγάλη
Η Βαβυλώνα η Μεγάλη ή Πόρνη της Βαβυλώνας είναι ένα συμβολικό θηλυκό πρόσωπο όπου αναφέρεται στο βιβλίο της Αποκάλυψης στην Αγία Γραφή. Ο πλήρης τίτλος της αναφέρεται στην Αποκάλυψη 17 ( στίχος 5 ) ως μυστήριον, Βαβυλὼν ἡ μεγάλη, ἡ μήτηρ τῶν πορνῶν καὶ τῶν βδελυγμάτων τῆς γῆς
Μπιλμπάο Μπασκέτ
Αντιπαλότητα
Η Μπιλμπάο έχει έντονη αντιπαλότητα με τη Σάσκι Μπασκόνια.
Βαβυλώνα η Μεγάλη
Απόσπασμα από την Αποκάλυψη
Η «μεγάλη πόρνη» του Βιβλίου της Αποκάλυψης παρουσιάζεται στο κεφάλαιο 17 :
1 Ήρθε τότε ένας από τους εφτά αγγέλους που κρατούσαν τις εφτά φιάλες και μου είπε: «Έλα να σου δείξω πώς πρέπει να τιμωρηθεί η μεγάλη πόρνη, που κάθεται πλάι σε πολλά νερά.
2 Οι βασιλιάδες της γης αμάρτησαν μαζί της, κι οι κάτοικοι της γης μέθυσαν από το κρασί της πορνείας της».
3 Ο άγγελος τότε με πήγε με τη δύναμη του Πνεύματος στην έρημο· εκεί είδα μια γυναίκα να κάθεται πάνω σ’ ένα κόκκινο θηρίο· το θηρίο είχε εφτά κεφάλια και δέκα κέρατα, και παντού ήταν γεμάτο αυτοκρατορικούς τίτλους, προσβλητικούς για τον Θεό.
4 Η γυναίκα ήταν ντυμένη στην πορφύρα και στο κόκκινο, ολόχρυσο από το μάλαμα, και στολισμένη πολύτιμα πετράδια και μαργαριτάρια· στο χέρι της κρατούσε ένα χρυσό ποτήρι γεμάτο με τα βδελύγματα και τις ακαθαρσίες της πορνείας της γης.
5 Πάνω στο μέτωπό της ήταν γραμμένο ένα μυστηριώδες όνομα: «Βαβυλώνα η μεγάλη, η μάνα των πορνών και των βδελυγμάτων της γης».
6 Και είδα τη γυναίκα να μεθάει με το αίμα του λαού του Θεού, με το αίμα εκείνων που μαρτύρησαν για τον Ιησού.
Συμβολισμός
Η Πόρνη συνδέεται με τον Αντίχριστο και το Θηρίο της Αποκάλυψης. Η λέξη "πόρνη" μπορεί επίσης να μεταφραστεί μεταφορικά ως " ειδωλολάτρισσα". Υπάρχει μεγάλη εικασία μέσα στη χριστιανική εσχατολογία για το τι συμβολίζει η Βαβυλώνα και το Θηρίο, καθώς και διάφορες σύγχρονες ερμηνείες.
Παραπομπές
Κατηγορία:Πρόσωπα της Καινής Διαθήκης
Γιαν Σβαρτ φαν Χρόνινγκεν
Βιογραφία
Δεν είναι πολλά στοιχεία για τη ζωή του φαν Χρόνινγκεν. Σύμφωνα με το Künstler-Lexikon των Thieme και Becker, εργάστηκε υπό το ψευδώνυμο "Jan Vredemann" Σύμφωνα με τον Κάρελ φαν Μάντερ ο φαν Χρόνινγκεν βρισκόταν στη Χάουντα κατά την περίοδο 1522 - 1523, την ίδια εποχή που στην πόλη αυτή βρισκόταν και ο Γιαν φαν Σκόρελ, ο οποίος είχε μόλις επιστρέψει από την Ιταλία. Ο φαν Χρόνινγκεν μπορούσε να ζωγραφίζει τοπία αλλά και τις τονικότητες της ανθρώπινης σάρκας με τον ίδιο τρόπο με τον Σκόρελ, ενώ ταξίδεψε και ο ίδιος στην Ιταλία, διαμένοντας κυρίως στη Βενετία. Ο φαν Μάντερ συνεχίζοντας την αναφορά του στον καλλιτέχνη αναφέρει τις ξυλογραφίες του με εφίππους Τούρκους οπλισμένους με τόξα και βέλη καθώς και μια ξυλογραφία του με τον Ιησού να κηρύττει σε πλήθος ακροατών πάνω σε ένα πλοίο.. Μαθητής του διετέλεσε ο Άντριεν Πίτερς Κράμπετ (Adriaen Pietersz. Crabeth), ο οποίος σύντομα τον ξεπέρασε σε καλλιτεχνικές ικανότητες. Ο Κράμπετ ήταν γιος του αποκαλούμενου "κουτσού Πίτερ" (Krepel Pieter), όπως αναφέρεται και στο Ολλανδικό Ίδρυμα Ιστορίας της Τέχνης (RKD) γύρω στα 1535. Στη συνέχεια ο φαν Χρόνινγκεν μετοίκησε στην Αμβέρσα, όπου και απεβίωσε.
Έργο
Στο αρχείο Άρενμπερχ της βελγική πόλης Ανγκιάν υπάρχει ένας μικρό τρίπτυχο του καλλιτέχνη, η μοναδική εργασία του που φέρει υπογραφή και είναι χρονολογημένη: "Jan de Svaert alias van Groeningen mefecit A 1562". Το τρίπτυχο είναι ζωγραφισμένο με πρώιμη μπαρόκ τεχνοτροπία και στο μεσαίο πάνελ απεικονίζεται η Σταύρωση (με Σταυρό που προέρχεται από χαρακτικό του Τζούλιο Μποναζόνε (Giulio Bonasone)), με την Παρθένο και τον Ιωάννη. Στο αριστερό πάνελ απεικονίζεται ο χορηγός του τριπτύχου Francisco de Verdugo (σύμφωνα με τον Φεντερίκο Μπαρρότσι) με τον Άγιο Φραγκίσκο, ενώ στο δεξιό πάνελ απεικονίζεται η σύζυγος του Francisco Dorothe von Mansfeld. Στην πίσω όψη του μεσαίου πάνελ βρίσκεται η υπογραφή του καλλιτέχνη, ενώ στην οπίσθια όψη των πλαϊνών πάνελ απεικονίζονται τα οικόσημα των χορηγών.
Εξωτερικοί σύνδεσμοι
Κατηγορία:Ολλανδοί ζωγράφοι
Καμπέτζινε
Το Καμπέτζινε (ιταλικά: Campegine) είναι ιταλικός δήμος στην Επαρχία του Ρέτζο νελλ'Εμίλια, στην περιφέρεια της Εμίλια-Ρομάνια.
Παραπομπές
Κατηγορία:Δήμοι της Επαρχίας του Ρέτζο νελλ'Εμίλια
Ερυθρόλευκη σημαία της Λευκορωσίας
μικρογραφία|Η ερυθρόλευκη σημαία της Λευκορωσίας. Η ερυθρόλευκη σημαία της Λευκορωσίας είναι μία ανεπίσημη εθνική σημαία. Στο παρελθόν, σε διάφορες περιόδους, είχε χρησιμοποιηθεί ως κρατική σημαία, ωστόσο ένα δημοψήφισμα το 1995 την αντικατέστησε με την σημερινή πρασινοκόκκινη σημαία της Λευκορωσίας. Η σημαία αποτελείται από τρεις οριζόντιες λωρίδες, με την μεσαία λωρίδα να είναι βαμμένη με κόκκινο χρώμα, ενώ οι άλλες δύο (πάνω και κάτω) να είναι βαμμένες με λευκό. Σήμερα η σημαία αυτή χρησιμοποιείται κατά κύριο λόγο από την Λευκορωσική αντιπολίτευση. Η σημαία έχει κοινή ιστορία με το ιστορικό εθνόσημο της Λευκορωσίας, την Παονία.
Ιστορία της σημαίας
Το κόκκινο και το άσπρο χρώμα έχουν ιδιαίτερη θέση στην Λευκορωσική παράδοση. Μάλιστα, τα χρώματα αυτά αποδίδονται σε διάφορούς λαϊκούς μύθους ή φορεσιές. Ωστόσο η ίδια η σημαία δεν είναι λαϊκό δημιούργημα. Η σημαία πιστεύεται ότι σχεδιάστηκε από τον Κλάουζι Ντους Ντουσέουσκι, έναν Λευκορώσο αρχιτέκτονα, το 1917, λίγο έπειτα την Ρωσική επανάσταση του Φεβρουαρίου. Τον επόμενο χρόνο, η Λευκορωσία ανακήρυξε ανεξαρτησία, δημιουργώντας την Λευκορωσική Λαϊκή Δημοκρατία. Αυτό το κράτος υιοθέτησε την ερυθρόλευκη σημαία ως επίσημη σημαία, μαζί με το ιστορικό εθνόσημο της Λευκορωσίας, την Παονία. Ωστόσο, λίγους μήνες αργότερα, στην θέση του δημιουργήθηκε η Λευκορωσική Σοβιετική Σοσιαλιστική Δημοκρατία, η οποία υιοθέτησε διαφορετική σημαία. Μέχρι την διάλυση της Σοβιετικής Ένωσης το 1991, η ερυθρόλευκη σημαία ήταν στο περιθώριο. Εξαίρεση βέβαια αποτελεί το γεγονός ότι στην διάρκεια της Γερμανικής κατοχής της Λευκορωσίας, την περίοδο 1941 με 1944, οι Ναζί επανέφεραν την ευθρόλευκη σημαία ως επίσημη σημαία του κράτους. Το 1991, πάλι η ερυθρόλευκη σημαία έγινε η επίσημη σημαία του κράτους, όμως μόνο για λίγο, αφού το 1995, ένα δημοψήφισμα για τα κρατικά σύμβολα ενέκρινε την αλλαγή της σημαίας από την ερυθρόλευκη, σε μία που θύμιζε την σημαία της Σοβιετικής εποχής. Από τότε την σημαία έχει υιοθετήσει η Λευκορωσική αντιπολίτευση, την οποία και χρησιμοποιεί σχεδόν σε κάθε δράση της.
Παραπομπές
Κατηγορία:Λευκορωσία Κατηγορία:Ιστορία της Λευκορωσίας
Α.Σ. Λύκοι Καλοχωρίου
Ο Αθλητικός Σύλλογος Λύκοι Καλοχωρίου με έτος ίδρυσης το 1982 ή ΠΑΕ ΗΛΤΕΞ Λύκοι, όπως έγινε πιο γνωστός στην επαγγελματική του εκδοχή ήταν ελληνικός ποδοσφαιρικός σύλλογος με έδρα το Καλοχώρι Θεσσαλονίκης, που συμμετείχε για περίπου μια δεκαετία (1995-2005) στις μικρές εθνικές κατηγορίες: Β΄, Γ΄ και Δ΄ Εθνική. Είχε για χρώματα το πράσινο και το μαύρο και έμβλημα τον λύκο. Διεξήγαγε τους εντός έδρας αγώνες της στο στάδιο «Στέλιος Ηλιάδης» του Καλοχωρίου, χωρητικότητας 8.000 θέσεων. Υπήρξε από τις ελάχιστες ομάδες, μαζί με την Σκόντα Ξάνθη, που είχε χορηγό στο όνομα αλλά και στο σήμα του συλλόγου.
Ο ιδρυτής: Κώστας Ηλιάδης
Ο Α.Σ. Λύκοι υπήρξε δημιούργημα του φίλαθλου επιχειρηματία Κώστα Ηλιάδη (Δράμα 1950 - Θεσσαλονίκη 2009), συνιδιοκτήτη (με τον αδερφό του) της κλωστοϋφαντουργίας «ΗΛΤΕΞ Α.Β.Ε.Ε.» (ΗΛΙΑΔΗΣ-ΤΕΞΤΙΛ). Ο Ηλιάδης υπήρξε κάτοχος πολλών εταιριών, όπως: «Knitting Mills of Pieria», «Iltex S.A.», «Dyeing Industry of Sindos S.A.», «Dyeing Industry of Kilkis S.A.», «Iltex Construction company S.A.», με συνολικό κύκλο εργασιών πάνω από 70.000.000 €, στις οποίες απασχολούνταν 900 περίπου εργαζόμενοι. Αρχικά, διεκδίκησε να αγοράσει τις μετοχές του Ηρακλή αλλά δεν συμφώνησε με τον μεγαλομέτοχο Π. Θεοδωρίδη και τότε αποφάσισε να ασχοληθεί με την ομάδα των Λύκων, που ως τότε ήταν αποκλειστικά ερασιτεχνική. Το Φεβρουάριο του 1996 διεκδίκησε χωρίς επιτυχία την προεδρία της Ε.Π.Σ. Μακεδονίας αλλά ηττήθηκε από το ψηφοδέλτιο του Διονύση Ψωμιάδη.